GULF ออลไทม์ไฮต่อ โบรกฯชี้ปี 65 กำไรโต 45% คาดกำลังผลิตแตะ 5,045 MW
GULF ออลไทม์ไฮต่อ โบรกฯชี้ปี 65 กำไรโต 45% คาดกำลังการผลิตรวมปีแตะ 5,045 MW ชูเด่นสุดในกลุ่มโรงไฟฟ้า
17 ม.ค. 2565

ผู้สื่อข่าวรายงานว่าวันนี้ (17 ม.ค. 2565) ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ณ เวลา 14:49 น. อยู่ที่ระดับ 52.00 บาท เพิ่มขึ้น 1.75 บาท หรือ 3.48% โดยทำจุดสูงสุดที่ 52.00 บาท และทำจุดต่ำสุดที่ 50.25 บาท ด้วยมูลค่าการซื้อขาย 2.17 พันล้านบาท

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (14 ม.ค. 2565) โดยคาดกำไรปี 2565 เติบโตเพิ่มขึ้น 45% จากงวดเดียวกันของปีก่อน เด่นสุดในกลุ่มโรงไฟฟ้าที่ทางฝ่ายวิจัยศึกษา รวมทั้งกำลังการผลิตรวมปี 2565 เพิ่มขึ้น 33% สู่ 5,045 MW ซึ่งจะเน้นพลังงานทางเลือกมากขึ้น โดยคาดปีหน้าเพิ่มขึ้นราว 200 – 400 MW อย่างไรก็ตามราคาก๊าซที่เพิ่มขึ้นกระทบจำกัด (รายได้จากนิคมฯเพียง 10% ของทั้งหมด) แนะนำราคาเป้าหมาย 52 บาท